|  |  |
| --- | --- |
| **Az előterjesztés tárgya:** | **10./Bizottsági tagok, önkormányzati képviselők tiszteletdíjának megállapítása** |
| **A napirend előterjesztője:** | Kovács Tamás polgármester |
| **Az előterjesztést készítette:** | dr. Faragó-Szabó Melitta jegyző |
| **Döntéshozatal módja:*** **határozat**
* **rendelet**
 | egyszerű többséggel, nyílt szavazássalminősített többséggel, nyílt szavazással |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) **35. §** (1) bekezdése alapján a **képviselő-testület az önkormányzati képviselőnek, a bizottsági elnöknek, a bizottság tagjának, a tanácsnoknak rendeletében meghatározott tiszteletdíjat, természetbeni juttatást állapíthat meg.**

(2) Ha az önkormányzati képviselő tanácsnok, önkormányzati **bizottság elnöke vagy tagja, számára magasabb összegű tiszteletdíj is megállapítható.** Az önkormányzati képviselő számára történő tiszteletdíj **megállapítása nem veszélyeztetheti az önkormányzat kötelező feladatai ellátását.**

(3) **Az önkormányzati képviselőnek** a képviselő-testület képviseletében vagy a képviselő-testület, továbbá a polgármester megbízásából végzett **tevékenységével összefüggő, általa előlegezett, számlával igazolt, szükséges költsége megtéríthető. A képviselői költségek kifizetését a polgármester engedélyezi.**

(4) Az önkormányzati képviselő **tiszteletdíja és egyéb juttatása közérdekből nyilvános adat**.

Nagybakónak Község Önkormányzata Képviselő-testülete az önkormányzat szerkezeti és működési szabályzatáról szóló 7/2013.(VI.3.) önkormányzati rendeletében Ügyrendi bizottságot hozott létre. Az **elmúlt évek gyakorlata alapján a bizottság tagjainak tiszteletdíj nem került megállapításra.**

Nagybakónak Község Önkormányzata Képviselő-testületének a helyi önkormányzati képviselők tiszteletdíjáról szóló 11/2022. (XI. 23.) önkormányzati rendelete alapján a **képviselői tiszteletdíj összege havonta bruttó 15.000 Ft/hó. A tiszteletdíjak kifizetése évente egy alkalommal november hónapban történik.** A kifizetésről a Nagyrécsei Közös Önkormányzati Hivatal gondoskodik. Az önkormányzati képviselőt - amennyiben képviselői tevékenységén túlmenően önkormányzati feladatot is ellát – a képviselő-testület külön anyagi elismerésben részesítheti.

Az önkormányzati képviselők számára a tiszteletdíj megállapításához a központi költségvetés nem nyújt fedezetet, azt csak saját forrás terhére lehet biztosítani, úgy, hogy a tiszteletdíj megállapítása nem veszélyeztetheti az önkormányzat kötelező feladatainak ellátását.

**A takarékos gazdálkodás követelményeit szem előtt tartva, jelenleg nem javaslom a képviselői tiszteletdíj emelését**.

Kérem a Tisztelt Képviselő-testületet, hogy az előterjesztést tárgyalja meg és döntsön a bizottsági tagok, képviselők tiszteletdíjáról.

Nagybakónak, 2024. október 7.

Kovács Tamás s.k.

 polgármester